Fund Flow ไหลเข้าSET สัปดาห์หน้าไปต่อ
SET สัปดาห์หน้าแกว่งบวก มาตรการกระตุ้นอสังหาฯและการประกาศผู้ผ่านคุณสมบัติประมูลรางคู่คลอง 19-แก่งคอย รวมถึงแนวโน้ม Fund Flow ไหลกลับเข้าเอเชียมากขึ้น หนุนค่าเงินเอเชียแข็งค่าจากสัปดาห์ก่อน ขณะที่มองว่าเฟดจะยังไม่ปรับขึ้นดอกเบี้ยปีนี้ จากความกังวลศก.โลกที่ยังผันผวน โดยให้กรอบแนวต้าน 1,425/1,440 จุดและแนวรับ 1,400/1,389 จุด
11 ต.ค. 2558

Technical Weekly: by Capital Nomura Securities (Thailand)
 
สัปดาห์ที่ผ่านมา Fund Flow พลิกกลับมาไหลเข้าเอเซียทุกตลาดเป็นสัปดาห์แรกในรอบ 3 สัปดาห์รวม 760.38 ล้านเหรียญฯ โดยแบ่งเป็นเม็ดเงินไหลเข้าไทยถึง 5.16 พันล้านบาทและเปิด Long Future รวม 60,616 สัญญาหนุนค่าเงินเอเซียแข็งค่า 3.05% จากสัปดาห์ก่อน โดยค่าเงินอินโดนีเซียรูเปียะแข็งค่าสุด 9.6% รองลงมาเป็นมาเลเซียริงกิต 7.5% เกาหลีวอน 3.7% และค่าเงินบาทที่ล่าสุดอยู่ที่ 35.5 บาทต่อเหรียญฯแข็งค่าเป็นลำดับที่ 4 ราว 3.06% เป็นจิตวิทยาบวกต่อตลาดหุ้นเอเซียและไทย
โดยสัญญาณจาก FED Minute ในสุดสัปดาห์ที่ FED ให้น้ำหนักความอ่อนไหวของการฟื้นตัวทางเศรษฐกิจโลกและกังวลการแข็งค่าของค่าเงินดอลลาร์ที่ไวกว่าปกติจะกดดันเศรษฐกิจของประเทศกำลังพัฒนาเป็นตัวบ่งชี้สำคัญว่า FED จะพิจารณาทุกด้านก่อนที่จะมีการปรับขึ้นอัตราดอกเบี้ย โดยฝ่ายวิจัยประเมินโอกาสในการขึ้นในเดือนธ.ค.2558 นี้ ปรับลดลงเหลือเพียง 35% ขณะที่มองเดือนมี.ค.2559 มีโอกาสสูงกว่าที่ 40% ทำให้แนวโน้มดอกเบี้ยต่ำยังคงอยู่อีกอย่างน้อย 2 เดือน
นอกจากนี้ Consensus ยังเก็งผลประชุม BOJ ในวันที่ 30 ต.ค.นี้ว่าจะขยาย QQE สู่ระดับ 90 ล้านล้านเยน จากเดิม 80 ล้านล้านเยน แต่ประเมินจากการประชุม 7 ต.ค.ที่ผ่านมาเชื่อว่าจะยังไม่มีการปรับขึ้นแต่ BOJ จะปรับเพิ่มในเดือนเม.ย.2559 มากกว่า อีกทั้งยังมีมุมมองเชิงบวกจากญี่ปุ่นที่เน้นการลงทุนในต่างประเทศมากขึ้นในปี 2558 (FDI) โดยเฉพาะกลุ่มอาเซียนเนื่องจากอัตราค่าจ้างแรงงานต่ำโดยประเทศที่คาดได้ผลบวกมากสุดคือฟิลิปปินส์เนื่องจากการปฎิรูปประเทศมีพัฒนาการที่ดีดึงดูดการเข้าไปลงทุนมากขึ้น
ขณะที่ประเทศอื่นๆได้อานิสงศ์บวกเช่นเดียวกันส่วนในไทยจากความสัมพันธ์ที่ดีกับญี่ปุ่นและการพยายามขยายเขตเศรษฐกิจพิเศษเป็นปัจจัยหนุน โดยคาดกลุ่มค้าปลีก (BEAUTY, KAMART, ICHI, CBG และ SAPPE ), Consumer Finance (AEONTS, SAWAD,MTLS และ THANI) และสถาบันการเงิน (LHBANK) จะเป็นกลุ่มที่ญี่ปุ่นมีโอกาสเข้ามาลงทุนมากที่สุด
ส่วนประเด็นอื่นๆ จับตามาตรการกระตุ้นอสังหาฯ เข้าครม. 13 ต.ค.นี้ และ 26 ต.ค. จะมีการประกาศผู้ผ่านคุณสมบัติประมูลรางคู่คลอง 19-แก่งคอยประเด็นดังกล่าวจะหนุน SET แกว่งบวกในกรอบแนวต้าน 1,425/1,440 จุดและแนวรับ 1,400/1,389 จุด
 
&lt;&lt; คลิ๊กเพื่ออ่านรายละเอียด &gt;&gt;